بلژیک ین، حلبدن اولان بیر عائلهیه ویزا وئرممهسی، آوروپا شوراسینا داشیندی
نوامبر آییندا، محکمه عائلهنی حاقلی گؤرموش و ویزا وئریلمهین هر گون اوچون اینسان باشینا 1000 آورو جزا اؤدنمهسینه حوکم ائتمیشدی
بلژیک حکومتینین، محکمه قرارلارینا باخمایاراق حلبدن اولان بیر عائلهیه ویزا وئرممهسی، بیرلشمیش میلتلر تشکیلاتینین و آوروپا شوراسینا داشیندی.
بلژیکده فرانسیز و آلمان دانیشان وکیللرین قیدلی اولدوغو بارولارلا اینسان حاقلاری لیگی (LDH) و دموکراتیک وکیللر بیرلیگی، حکومتین سوریهلی عائله موضوعسونداکی موقعیتینی قینایاراق، موضوعنو اورتاق مکتوبلا بیرلشمیش میلتلر تشکیلاتی و آوروپا شوراسینین گوندمینه داشیدی.
آوروپا شوراسینین اینسان حاقلاری عذره کومیساری نیلس مویزنیئکس ایله بیرلشمیش میلتلر تشکیلاتی حاکم و وکیللرین موستقیللیگی اؤزل رؤپورتورو مونیکا پینتو-یا گؤندریلن مکتوبدا، بلژیکلی مسئوللارلا ایرتیباطا کئچیلمهسی ایستندی.
"عاجیل اولاراق وضعیته مداخیله ائدیلمهسی" طلب ائدیلن مکتوبلاردا، ایکی تشکیلات "تمل حاقلارین قورونماسیندا یاشانیلان اسکیکلیکلری تثبیت ائتمک و تصنیف" اوچون بلژیکه دعوت ائدیلدی.
"حکومتین حقوقون اگمنلیگینی و بیر سیرا تمل حاقی پوزونتو ائتمهسینین" قیناندیغی مکتوبدا، عائلهیه ویزا وئریلمهسینه قارشی چیخان و بو یؤدکی محکمه قرارلارینی دا ایجرا ائتمهین بلژیک قاچقین و گؤچ ناظیری تئو فرانکن تنقید اولوندو.
مکتوبون زامانلاماسی، پرزیدنت رجب طیب اردوغان و حیات یولداشی امینه اردوغانین، خلب شرقیندن تخلیه ائدیلن 7 یاشینداکی بنا العابد و عائلهسینی قبول ائتمهسینه دنگ گلدی.
بلژیکده یاینلانان لا لیبر قزئتی مخابیرلریندن ماریا اودرسکو، اجتماعی مئدیا حسابیندان، اردوغانین بنا-نین قبول ائتمهسینه دایر خبری آلینتیلایاراق،
"بو آرادا، تئو فرانکن، حلبدن بلژیک اراضیسینه قانونی یوللاردان گلمک ایستهین سوریاهلی بیر عائلهنی گؤرمگی رد ائتدیگی اوچون بحران چیخاریر." مساژینی پایلاشدی.
ایکی اوشاقلی سوریهلی بیر عائله، ساواشدان قاچماق و بلژیکه گئده بیلمک اوچون اینسانی مقصدلرله وئریلن ویزایا مراجعت ائتمیشدی.
بلژیکه واردیقلاریندا سیغیناجاق مراجعتی ائتمگی پلانلادیغی ایفاده ائدیلن عائلهیه ویزا وئریلمهسی، بلژیک قاچقین و گؤچ ناظیری فرانکن طرفیندن رد ائدیلمیشدی.
بلژیکده یاشایان یاخینلارینین قالاجاق یئر آیارلادیغی عائله، فرانکنین رد قرارینی محکمهیه داشیمیشدی.
نوامبر آییندا، محکمه عائلهنی حاقلی گؤرموش و ویزا وئریلمهین هر گون اوچون اینسان باشینا 1000 آورو جزا اؤدنمهسینه حوکم ائتمیشدی.
فرانکن ایسه قراری بیر اوست محکمهیه داشیمیش، لازیم اولسا، "اوفیس موبیلیالارینی ساتاراق جزانی اؤدیهجگینی" سؤیلمیشدی.
اوست محکمه ده عائله لئهینه اولان قراری تائید ائتمیشدی.
اهالیسی 11 میلیون اولان بلژیکه کئچن ایل 35 مین سوریهلی سیغیناجاق مراجعتینده اولموشدو.
ایلگیلیلی خبرلر
آوروپا بیرلیگی روسیایا قارشی سککیزینجی تحریم لر پاکتینی آچیقلاییب
آوروپا بیرلیگی لیدئرلری بیلدیریب کی، "روسیانین ایشغال ائتدیگی اراضیلرده ساختا رفرندوملار کئچیرمهسی غیری-قانونی تورپاق قوپارماق و اولوسلار آراسی سویهده تانینمیش سرحدلری گوج یولو ایله دییشدیرمک جهدیدیر".
فیلیپو گراندی یئنیدن بمت-نین قاچقینلار عالی کمیساری وظیفهسینه سئچیلیب
بیرلشمیش میللتلر تشکیلاتینین (بمت) قاچقینلار عالی کمیساری فیلیپو گراندی بمت عمومی مجلیسینین قراری ایله وظیفهسینه یئنیدن تعیین ائدیلیب.
یولچو اوچاغیندا بومبا تهدیدی
بیر یولچو چامادانیندا بومبا اولدوغونو ادعا ائدرک کابین چالیشانلارینا سالدیردیقدان سونرا اوچاغا مشایعت ائتمک اوچون ساواش اوچاقلاری هاوالاندی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab